**Džiugi žinia Šeštokų miestelio Naujosios gatvės gyventojams**

UAB „Lazdijų vanduo“ džiaugiasi galėdama pranešti, jog 2022 metų antroje pusėje Šeštokų miestelio Naujosios gatvės gyventojai jau galės naudotis centralizuotai tiekiamo vandens paslaugomis. Pagal 2020 metais parengtą techninį darbo projektą numatoma tiesti vandentiekio tinklus Naujojoje g. Šeštokų miestelyje nuo Kovo 11 g. iki Gėlių g.

2021 m. lapkričio-gruodžio mėnesiais įvykus viešajam pirkimui buvo atrinktas objekto statytojas. Minėtą pirkimą laimėjo UAB „Visi katilai“, pasiūlę darbus atlikti už mažiausią kainą – 24245 Eur (be PVM) (su PVM - 29336,45 Eur). Be laimėjusį pasiūlymą pateikusios įmonės buvo gauti dar trijų įmonių pasiūlymai, svyravę nuo 29798,33 Eur (be PVM) iki 49000 EUR (be PVM).

Projekto įgyvendinimo metu bus nutiesta 695 m. vandentiekio trąsos prie prijungiamų
sklypų ribos pastatant požemines atjungimo sklendes su prailginimo velenais. Įvykdžius projektą UAB „Lazdijų vanduo“ planuoja turėti 15 naujų abonentų. Pagal pirminį planą vandentiekio tiesimo darbai turėtų būti baigti iki 2022 metų gegužės 31 d.